**KOMISIJA ZA PROVOĐENJE POSTUPKA DODJELE PRIZNANJA I NAGRADA KANTONALNOG ŠTABA CIVILNE ZAŠTITE BOSANSKO-PODRINJSKOG KANTONA GORAŽDE**

Broj: 17-40-99-1/24

Goražde, 15.02.2024. godine

 Na osnovu člana 15. stav (2) Uredbe o vrsti, kriterijima i postupku za dodjelu priznanja i nagrada civilne zaštite (“Službene novine Federacije Bosne i Hercegovine”, broj: 11/20), Komisija za provođenje postupka dodjele priznanja i nagrada Kantonalnog štaba civilne zaštite Bosansko-podrinjskog kantona Goražde, **o b j a v lj u j e:**

**JAVNI POZIV**

**za predlaganje pojedinaca i kolektiva za dodjelu priznanja i nagrada Kantonalnog štaba civilne zaštite Bosansko-podrinjskog kantona Goražde u 2024. godini**

1. Priznanja i nagrade koja može dodijeliti Kantonalni štab civilne zaštite Bosansko-podrinjskog kantona Goražde utvrđena su Uredbom o vrsti, kriterijima i postupku za dodjelu priznanja i nagrada civilne zaštite (“Službene novine Federacije Bosne i Hercegovine”, broj: 11/20).
2. Priznanja i nagrade Kantonalnog štaba civilne zaštite Bosansko-podrinjskog kantona Goražde, mogu se dodijeliti građanima, udruženjima građana, humanitarnim i drugim organizacijama, javnim ustanovama, privrednim društvima i drugim pravnim licima, štabovima, jedinicama i povjerenicima civilne zaštite, službama zaštite i spašavanja, federalnim i kantonalnim ministarstvima, upravama i upravnim organizacijama, službama za upravu općina i grada, kao i stranim državljanima, međunarodnim vladinim i nevladinim organizacijama, udruženjima i institucijama. Priznanja i nagrade Kantonalnog štaba civilne zaštite Bosansko-podrinjskog kantona Goražde mogu se dodijeliti pojedincima i posthumno na način da se uruče članovima uže porodice.
3. Pojedince i kolektive za priznanja i nagrade civilne zaštite mogu predlagati štabovi, službe zaštite i spašavanja i jedinice civilne zaštite, federalna i kantonalna ministarstva, uprave i upravne organizacije, službe civilne zaštite općine i grada, kao i udruženja građana, humanitarne i druge organizacije, javne ustanove, privredna društva, pravna i fizička lica.
4. Prijedlozi se dostavljaju na Obrascu broj 1. (u prilogu javnog poziva).
5. Kriteriji za dodjelu priznanja i nagrada civilne zaštite propisani su Uredbom o vrsti, kriterijima i postupku za dodjelu priznanja i nagrada civilne zaštite (“Službene novine Federacije Bosne i Hercegovine”, broj: 11/20).
6. Javni poziv ostaje otvoren 7 dana od dana objavljivanja na službenoj web stranici Vlade Bosansko-podrinjskog kantona Goražde. (bpkg.gov.ba), do 22.02.2024. godine.
7. U skladu sa Uredbom o vrsti, kriterijima i postupku za dodjelu priznanja i nagrada civilne zaštite (“Službene novine Federacije Bosne i Hercegovine”, broj 11/20), Komisija za provođenje postupka dodjele priznanja i nagrada Kantonalnog štaba civilne zaštite obavlja prikupljanje i ocjenu prijedloga, predlaže listu pojedinaca i kolektiva koji su ispunili kriterije i kratko obrazloženje za dodjelu svakog od priznanja i nagrada, te dostavlja listu sa obrazloženjem direktoru Kantonalne uprave civilne zaštite BPK Goražde na dalje postupanje.
8. Prijedlozi za dodjelu priznanja i nagrada Kantonalnog štaba civilne zaštite Bosansko-podrinjskog kantona Goražde se dostavljaju na adresu:

**Kantonalna uprava civilne zaštite BPK Goražde,**

**Komisija za provođenje postupka dodjele priznanja i nagrada Kantonalnog štaba civilne zaštite BPK Goražde,**

1. **Slavne višegradske brigade 2A,**

**73000 Goražde.**

 **SA NAZNAKOM:** “ Prijava na Javni poziv za predlaganje pojedinaca i kolektiva za dodjelu priznanja i nagrada Kantonalnog štaba civilne zaštite Bosansko-podrinjskog kantona Goražde u 2024.godini” – NE OTVARAJ.

1. Nepotpuni i neblagovremeni prijedlozi neće se uzeti u razmatranje.

**PRILOG:**  Obrasci za prijedloge.-

**K O M I S I J A**